[{"text_idx": "#000003", "text": "Maltrafo en la propra urbo"}, {"text_idx": "#000004", "text": "Denove ni povis uzi belan biciklovojon sur iama fervojo. En la vilag\u0302o Sichtigvor ni pasis ec\u0302 etan muzeon en vagonoj pri la historio de tiu fervojo."}, {"text_idx": "#000005", "text": "Ni dau\u0306rigis lau\u0306 la barlago de la rivero Mo\u0308hne. Atinginte la baraj\u0302on, ni povis informig\u0302i pri la katastrofo okazinta antau\u0306 75 jaroj: la brita aerarmeo sukcesis per specialaj bomboj detrui la baraj\u0302on. La bomboj unue saltis sur la akvosurfaco por superi la reton, kiu protektas la muron kontrau\u0306 torpedoj; poste sinkis antau\u0306 la muro por trafi en certa profundeco g\u0302ian plej malfortan lokon. La rezulta inundo mortigis multajn homojn en la tuta valo. La celo estis malhelpi la armilproduktadon en la proksima Ruhr-regiono. Tiun celon oni ne atingis, sed inter la mortintoj estis multaj ens\u0302lositaj trudlaboristoj."}, {"text_idx": "#000006", "text": "Reklamo por libro pri la katastrofo"}, {"text_idx": "#000007", "text": "\u201cAfablaj homoj c\u0302i tie ne biciklas \u2013 al c\u0302iuj aliaj estas malpermesite.\u201d"}, {"text_idx": "#000008", "text": "Antau\u0306 la muro estas plia lago, kiun kreis la enflueganta akvoamaso."}, {"text_idx": "#000009", "text": "Sekvante la riveron Ruhr, ni atingis niajn gastigantojn en la urbo Schwerte. Ili estas aktivaj esperantistoj kaj biciklistoj, do en bona etoso ni kune kuiris kaj babilis. Kiel partoprenintoj en BEMI-karavanoj, ili sciis pri la graveco de akraj tranc\u0302iloj."}, {"text_idx": "#000010", "text": "La biciklovojo lau\u0306 la rivero Ruhr"}, {"text_idx": "#000011", "text": "Ni ne povis g\u0302ustatempe starti, c\u0302ar pneu\u0306o de Melanie bezonis flikadon. Nia itinero kondukis nin plu lau\u0306 la rivero Ruhr. La biciklovojo estas tre agrabla, en unu loko havas ec\u0302 prams\u0302ipeton kun lau\u0306vola pago."}, {"text_idx": "#000012", "text": "Kun nia amaso da pakaj\u0302oj ni estas tre malrapidaj c\u0302e deklivoj, do ni lastmomente decidis ne preni mallongigon trans monto, sed plu sekvi la riveron. Sed tie ni iom perdig\u0302is, kaj ankau\u0306 bovoj kaj kanadaj anseroj baris la vojon. Do ni ne s\u0302paris tempon, kaj atingis rendevuejon en la urbo Essen kun 35-minuta malfruo. La loka radio la antau\u0306an dimanc\u0302on anoncis ke eblos akompani nin ekde tie. Ni pardonpetas, se iu vane tien venis."}, {"text_idx": "#000013", "text": "La sekvan rendevuejon en Mu\u0308lheim ni atingis akurate; neniu aperis, kaj ni ne miris pri tio, c\u0302ar fakte la vetero ne tiom invitis al biciklado: s\u0302prucpluvetis duonon de la tempo."}, {"text_idx": "#000014", "text": "La tre bona rapidbiciklovojo RS1"}, {"text_idx": "#000015", "text": "Al Duisburg ni atingis g\u0302ustatempe, sed nia amiko de la bicikloklubo lastmomente s\u0302ang\u0302is la lokon sen informi nin. Li ja provis, sed ni ne au\u0306dis ke li alvokas. Tial ni bedau\u0306rinde maltrafis urbestron kiu atendis por saluti nin."}, {"text_idx": "#000016", "text": "Estis sufic\u0302e stranga sento resti por unu nokto hejme, dum ni jam vojag\u0302adas. Ni povis uzi la okazon por solvi diversajn aferojn por kiuj ni ne plu havis tempon antau\u0306 la ekvojag\u0302o. Plej grave estis anstatau\u0306igi diversajn partojn de la biciklo de Christine. Ralf Wi\u00dfdorf de la movig\u0302anta riparejo Mobile Fahrradwerkstatt s\u0302ang\u0302is la tutan peladan sistemon kaj la malantau\u0306an radon. Espereble c\u0302io bone eltenos nun g\u0302is Lisbono kaj reen."}, {"text_idx": "#000017", "text": "2 pensoj pri \u201cMaltrafo en la propra urbo\u201d"}, {"text_idx": "#000018", "text": "Dankon pri viaj interesaj raporto, mi kun g\u0302uo sekvas ilin.\nTre cxagrena ke vi ne trovis la cxefurbestron en Duisburg pro stulteco de via helpanto !"}, {"text_idx": "#000019", "text": "Dankon pri viaj interesaj raporto, mi kun g\u0302uo sekvas ilin."}, {"text_idx": "#000020", "text": "Tre cxagrena ke vi ne trovis la cxefurbestron en Duisburg pro stulteco de via helpanto !"}, {"text_idx": "#000021", "text": "Retpos\u0302tadreso ne estos publikigita. Devigaj kampoj estas markitaj *"}]